გაცნობებთ, რომ სსიპ სოციალური მომსახურების სააგენტო ატარებს ბაზრის კვლევას „სოციალური რეაბილიტაციისა და ბავშვზე ზრუნვის სახელმწიფო პროგრამის“ დამხმარე საშუალებებით უზრუნველყოფის ქვეპროგრამის ფარგლებში კოხლეარული იმპლანტის კომპონენტით გათვალისწინებული საქონლის სავარაუდო ღირებულების დადგენის მიზნით.

საქონლის ტექნიკური სპეციფიკაცია:

* კოხლეარული იმპლანტი უნდა ფლობდეს ლოკოკინაში 30 მმ და მეტი სიგრძის ელექტროდის ჩანერგვის შესაძლებლობას;
* უნდა იყოს დამზადებული ბიოლოგიურად შეთავსებად მასალისაგან;
* იმპლანტირებული პაციენტის მაგნიტურ-ბირთვულ-რეზონანსული გამოკვლევისას არანაკლებ 1.5 ტესლაზე დასხივების პირობებში, ქირურგიული ჩარევა (იმპლანტის ამოღება) არ უნდა იყოს აუცილებელი;
* კოხლეარული იმპლანტის გარეგანი ნაწილი, ანუ მეტყველების პროცესორი უნდა იყოს ყურსუკანა ტიპის;
* მოწოდებული პროდუქცია უნდა აკმაყოფილებდეს [ISO 13485:2003/Cor1:2009](http://www.iso.org/iso/ru/home/store/catalogue_tc/catalogue_detail.htm?csnumber=54724) (ან უფრო ახალი) სერთიფიკატის სტანდარტებს.

აღნიშნულიდან გამომდინარე, გთხოვთ, არა უგვიანეს 2015 წლის 20 მარტისა, წარმოგვიდგინოთ შემდეგი ინფორმაცია:

* ერთეულის ფასი;
* წარმოშობის ქვეყანა და მწარმოებელი;
* მოწოდების პირობები და ვადა;
* ინფორმაცია საგარანტიო მომსახურების ვადებისა და პირობების შესახებ.

შესაბამისი ინფორმაცია/მონაცემები შეგიძლიათ მოგვაწოდოთ ელექტრონული ფოსტის მისამართზე: [goniani@ssa.gov.ge](mailto:goniani@ssa.gov.ge) ან წერილობით წარადგინოთ სსიპ სოციალური მომსახურების სააგენტოში (თბილისი, წერეთლის გამზ. N144).

წინასწარ გიხდით მადლობას ბაზრის კვლევაში მონაწილეობისთვის.